Canḍhi Cangkuang

Canḍhi Cangkuang (bhâsa Sunda: ᮎᮔ᮪ᮓᮤ ᮎᮀᮊᮥᮃᮀ, artèna Canḍhi Cangkuang) èngghi panèka canḍhi sè bâḍâ è Kampong Pula, Dhisa Cangkuang, Kacamadhân Leles, Kabhupatèn Garut, Jhâbâ Bârâ'."7 Wisata Candi di Indonesia yang Eksotis". CNN Indonesia. 2021-12-13. Aksès 2025-01-04. Canḍhi panèka jhughân sè lu-ghâllu ètemmo è Tatar Sunda sarta aropaaghi tong-sèttongnga canḍhi Hinḍu sè atahan è Tatar Sunda.

 Kennengnânna 
Dhisa Cangkuang èkalènglèngè kalabân empa' ghunong rajâ è Kabhupatèn Garut, èantara Ghunong Haruman, Ghunong Kaledong, Ghunong Mandalawangi, tor Ghunong Guntur. Nyama Canḍhi Cangkuang èpondhut ḍâri nyama dhisa èka'ḍissa canḍhi nika bâḍâ. Oca' ' Cangkuang' dhibi' panèka nyaman tanâmmân akadhi panḍân (Pandanus furcatus), sè bânynya' bâḍâ è seddhi'in makam, Embah Dalem Arief Muhammad, bângatowana Kampong Pulo."Cangkuang, Candi Hindu dengan Makam Pemuka Islam di Dekatnya". Liputan 6. 2013-07-11. Aksès 2025-01-04.Jayadi Supriadin. "Pelajaran Toleransi Muslim dan Hindu di Candi Cangkuang". Liputan 6. 2017-05-21. Aksès 2025-01-04. Ḍâun Cangkuang ollè èmanpaataghi kaangghuy aghâbây toḍung, tèker, otabâ bhungkosan. Caghâr buḍâjâ Cangkuang bâḍâ è sèttong ḍaratan è tengnga tasè' kènè' (ḍâlem bhâsa Sunda èsebbhut situ), saèngghâ kaangghuy ḍâpa' ka kennengngan panèka kodhu ngangghuy rakit.Panji Prayitno. "Candi Cangkuang Garut, Situs Sejarah Simbol Keanekaragaman Budaya". Liputan 6. 2024-12-19. Aksès 2025-01-04. Aslina Kampong Lulo èkalènglèngè sakbbhina kalabân ḍanau, tatapè samangkèn coma èbâgiyân ḍâjâ sè ghi' bâḍâ ḍanau, bâgiyân lao'on ampon aobâ dhâddhi lahan sabâ. Salaèn canḍhi. È polo panèka jhughân bâḍâ romana adhât Kampong Pulo, sè jhughân dhâddhi bâgiyân ḍâri kawasan caghâr buḍâjâ.

Candhi Cangkuang bâḍâ è sèttong polo kènè' sè bentu'un lanjhâng ḍâri bârâ' ka tèmor kalabân lowas 16,5 ha. Polo kènè' panèka bâḍâ è tengnga ḍanau Cangkuang ka koordinat 106°54'36,79" Bujur Tèmor tor 7°06'09" Lintang Lao'. Salaèn polo sè ngaghungè canḍhi, è ḍanau panèka bâḍâ jhughân ḍuwâ' polo laènna kalabân okoran sè lebbi kènè'.

Kennengenna ḍanau Cangkuang panèka topografina bâḍâ è sèttong lembah sè subur ra-kèra 600-an m l.b.l. sè èkalènglèngè ghunong: Ghunong Haruman (1.218 m l.b.l.) è bun tèmor - ḍâjâ, Pasèr Kadelaman (681 m l.b.l.) è bun tèmor lao', Pasèr Gadung (1.841 m l.b.l) è bun lao', Ghunong Guntur (2.849 m l.b.l.) è bun bârâ'-lao', Ghunong Malang (1.329 m l.b.l. ) è bun bârâ', Ghunong Mandalawangi è bun bârâ'-ḍâjâ, sarta ghunong Kaledong (1.249 m l.b.l.) è bun ḍâjâ.

 Sombher